A Sapientia EMTE Csíkszeredai Kara pályázatot hirdet óraadói tanársegédi állás betöltésére a Biomérnöki Tanszéken, a 2018/2019-es egyetemi évre.

Az állás tantárgyai (az összes szemináriumi/laboratóriumi tevékenység):

|  |  |  |
| --- | --- | --- |
| **Tantárgy** | **Évfolyam/csoport** | **Óraszám 1. félév** |
| Turisztikai és agroturisztikai termékfejlesztés (proj.) | MM III. | 3 |

**Turisztikai és agroturisztikai termékfejlesztés (proj.)**

* [A turisztikai termék mikro és makro szintű értelmezése](http://www.eturizmus.pte.hu/szakmai-anyagok/Turisztikai%20term%C3%A9ktervez%C3%A9s%20%C3%A9s%20fejleszt%C3%A9s/book.html#d6e37)
* [A turisztikai termékek csoportosítása](http://www.eturizmus.pte.hu/szakmai-anyagok/Turisztikai%20term%C3%A9ktervez%C3%A9s%20%C3%A9s%20fejleszt%C3%A9s/book.html#d6e51)
  + [Térspecifikus turisztikai termékek](http://www.eturizmus.pte.hu/szakmai-anyagok/Turisztikai%20term%C3%A9ktervez%C3%A9s%20%C3%A9s%20fejleszt%C3%A9s/book.html#d6e59)
  + [Csoportspecifikus turisztikai termékek](http://www.eturizmus.pte.hu/szakmai-anyagok/Turisztikai%20term%C3%A9ktervez%C3%A9s%20%C3%A9s%20fejleszt%C3%A9s/book.html#d6e62)
  + [Tevékenységspecifikus turisztikai termékek](http://www.eturizmus.pte.hu/szakmai-anyagok/Turisztikai%20term%C3%A9ktervez%C3%A9s%20%C3%A9s%20fejleszt%C3%A9s/book.html#d6e65)
* Turisztikai desztináció menedzsment

**Könyvészet:**

* Michalkó Gábor: A turizmuselmélet alapjai. (2. átdolgozott kiadás) Székesfehérvár, 2007. Kodolányi János Főiskola. 224 p.
* A fenntartható turizmus fejlesztése (Irányelvek a turizmus tervezőinek és szervezőinek) WTO 2000: Geomédia Bp. 185
* Michalkó Gábor – Rátz Tamara: A tér szerepe a turisztikai termékfejlesztésben: bevezető gondolatok In: Michalkó Gábor – Rátz Tamara (szerk.): A tér vonzásában: a turisztikai termékfejlesztés térspecifikus vonásai. Székesfehérvár, 2009. MTA FKI – Kodolányi János Főiskola – Magyar Földrajzi Társaság. pp. 11–15.
* Puczkó, L. – Rátz, T. 2000: Az attrakciótól az élményig. Geomédia Szakkönyvek. Budapest, 397p.
* Szabó G. – Csizmadia L. 2009: A falusi turizmus, agroturizmus speciális termékei Magyarországon. Falusi Turizmus Tájékoztató 2009/4. sz. pp. 3-4.

**A vizsga menete (a Sapientia EMTE oktatói versenyvizsgaszabályzata szerint):**

* Írásbeli próba: 2018. szeptember 11., 10 óra
* Szóbeli próba: 2018. szeptember 11., 12 óra
* Gyakorlati próba: 2018. szeptember 11., 13 óra

**Jelentkezéshez szükséges iratok:**

* jelentkezési típuskérvény (letölthető innen);
* fénymásolatok az egyetemi oklevélről, törzskönyvi kivonatról, doktori oklevélről (más oklevelekről, tudományos címekről);
* eredeti igazolás doktoranduszi minőségről (amennyiben nincs doktori oklevél);
* szakmai önéletrajz, publikációs lista.

A pályázati dossziét személyesen a Sapientia EMTE Csíkszeredai Karának főtitkáránál lehet leadni: Szabadság tér 1 szám

**Jelentkezési határidő:** 2018. szeptember 7., 12 óra.